એક અંદાજ પ્રમાણે આ સમગ્ર પ્રક્રિયા પૂર્ણ થતા એક વર્ષનો સમય લાગી જશે. એટલે કે 2018માં રેલવે મુસાફરો ટિકિટ બુકિંગની નવી સુવિધા સાથે સફર કરી શકશે. નેક્સ્ટ જનરેશન ટિકિટ બુકિંગ યુઝર ફ્રેન્ડલી હશે. જેનાથી ભારતીય રેલવેને ખૂબ જ ફાયદો થશે. નવા સોફ્ટવેર પ્રમાણે રેલવે એવી વ્યવસ્થા કરશે, જેમાં એરલાઇન્સની જેમ મુસાફરોને પહેલાં કોચ કે ટિકિટ નંબર આપતા પહેલાં કન્ફર્મ ટિકિટની માહિતી આપવામાં આવે. બાદમાં ચાર્ટ તૈયાર થયા પછી મુસાફરોને તેમના સીટ નંબર એસએમએસ કરવામાં આવશે. આ સુવિધાથી રેલવેને ખ્યાલ આવી જશે કે કેટલા કોચ ભરેલા છે. જેના આધારે ટ્રેનમાં ડબ્બાની સંખ્યા પણ ગોઠવવામાં આવશે.